C 125/464
LT
Europos Sąjungos oficialusis leidinys
2023 4 5
2022 m. rugsėjo 15 d., ketvirtadienis
B. kadangi, kaip matyti iš ES sutarties 49 straipsnio, kuriame numatyta, kad kiekviena Europos valstybė gali pareikšti norą tapti Europos Sąjungos nare, Europos Sąjunga jungia valstybes, laisvai ir savanoriškai pripažįstančias ES sutartyje 2 straipsnyje nurodytas bendras vertybes, gerbiančias tas vertybes ir įsipareigojusias jas skatinti, nes ES teisė remiasi pamatine prielaida, pagal kurią kiekviena valstybė narė dalijasi su kitomis valstybėmis narėmis tomis vertybėmis ir pripažįsta, kad kitos valstybės narės su ja dalijasi tomis vertybėmis (5);
C. kadangi ta prielaida suponuoja ir pateisina valstybių narių tarpusavio pasitikėjimą, kad tos vertybės bus pripažįstamos, taigi ir tai, kad bus laikomasi ES, kuri jas įgyvendina, teisės (6);
D. kadangi ES sutarties 2 straipsnyje nustatytų vertybių laikymasis valstybėje narėje yra sąlyga, kad būtų galima naudotis visomis teisėmis, atsirandančiomis taikant Sutartis tai valstybei narei; kadangi bet koks valstybių narių vyriausybių padarytas ES pagrindinių vertybių pažeidimas neišvengiamai reiškia išpuolį prieš piliečių asmeninę laisvę, politines ir socialines teises, taip pat jų turtą ir gerovę; kadangi Vengrija pati įsipareigojo gerbti ES sutarties 2 straipsnyje įtvirtintas vertybes;
E. kadangi pagal ES sutarties 4 straipsnio 3 dalyje įtvirtintą lojalaus bendradarbiavimo principą Sąjunga ir valstybės narės įpareigojamos visapusiškai gerbti viena kitą ir viena kitai padėti vykdant iš Sutarčių kylančius įsipareigojimus, o valstybės narės – imtis visų reikiamų bendrų ar individualių priemonių, kad užtikrintų pagal Sutartis ar Sąjungos institucijų aktus atsirandančių pareigų vykdymą;
F. kadangi ES sutarties 19 straipsniu, kuriame detalizuota ES sutarties 2 straipsnyje įtvirtinta teisinės valstybės vertybė, pareiga užtikrinti visapusišką ES teisės taikymą visose valstybėse narėse ir teisminę asmenų teisių apsaugą pagal tą teisę nustatyta nacionaliniams teismams ir Teisingumo Teismui (7);
G. kadangi bet koks aiškus šiurkštaus vertybių, nurodytų ES sutarties 2 straipsnyje, pažeidimo valstybėje narėje pavojus yra susijęs ne vien su konkrečia valstybe nare, kurioje kyla minėtasis pavojus, bet daro poveikį ir kitoms valstybėms narėms, jų tarpusavio pasitikėjimui ir pačiam Sąjungos pobūdžiui bei jos piliečių pagrindinėms teisėms, numatytoms Sąjungos teisėje;
H. kadangi ES sutarties 7 straipsnio taikymo sritis neapsiriboja iš Sutarčių kylančiomis pareigomis, kaip nustatyta Sutarties dėl Europos Sąjungos veikimo (SESV) 258 straipsnyje, ir kadangi Sąjunga gali įvertinti, ar esama aiškaus pavojaus, kad valstybių narių kompetencijai priklausančiose srityse gali būti šiurkščiai pažeistos bendros vertybės;
I. kadangi padėtis Vengrijoje jau keletą metų sprendžiama nepakankamai ir tebėra daug susirūpinimą keliančių klausimų, o per tą laiką iškilo daug naujų problemų, kurios daro neigiamą poveikį Sąjungos įvaizdžiui, taip pat jos veiksmingumui ir patikimumui ginant pagrindines teises, žmogaus teises ir demokratiją visame pasaulyje, ir rodo, kad jas reikia spręsti Sąjungai imantis suderintų veiksmų;
J. kadangi po Piliečių laisvių, teisingumo ir vidaus reikalų komiteto ad hoc delegacijos 2021 m. rugsėjo 29 d. – spalio 1 d. surengto vizito į Budapeštą (Vengrija) dauguma delegacijos narių tebėra stipriai susirūpinę dėl demokratijos, teisinės valstybės ir pagrindinių teisių padėties šalyje; kadangi delegacija padarė išvadą, jog nuo 2018 m. padėtis ne pagerėjo, o pablogėjo;
K. kadangi Vengrijos vyriausybė nepaiso Teisingumo Teismo jurisprudencijoje įtvirtinto ES teisės viršenybės principo, tačiau pati kreipiasi į Teisingumo Teismą, kai nori pareikšti ieškinius dėl esamų Europos aktų;
L. kadangi 2022 m. liepos 19 d.
Vengrijos parlamentas priėmė rezoliuciją, kurioje raginama apriboti Europos Parlamento įgaliojimus ir EP narius skirti, o ne išrinkti;
(5) (6) (7)
2019 m. birželio 24 d.
Sprendimo Europos Komisija prieš Lenkijos Respubliką, C-619/18, ECLI:EU:C:2019:531, 42 punktas.
2014 m. gruodžio 18 d.
Teisingumo Teismo nuomonės pagal SESV 218 straipsnio 11 dalį, 2/13, ECLI:EU:C:2014:2454, 168 punktas.
2018 m. vasario 27 d.
Sprendimo Associação Sindical dos Juízes Portugueses prieš Tribunal de Contas, C-64/16, ECLI:EU:C:2018:117, 32 punktas.